יחסי טורקיה – כורדיסטן הסורית

יחסי טורקיה–כורדיסטן הסורית הם היחסים הדו-צדדיים הרשמיים בין הרפובליקה הטורקית לכורדיסטן הסורית (נודעת גם כרוז'אבה). היחסים בין שתי האומות היו תמיד מתוחים, בעיקר בשל הסכסוך הכורדי-טורקי. היחסים הדיפלומטיים הרשמיים ביניהן התקיימו ביולי 2013, כאשר איש מטעם ממשלת כורדיסטן הסורית ביקר בטורקיה. באופן כללי, טורקיה עוינת כלפי רוז'אבה, בעיקר בשל חשש מצד ממשלת טורקיה שכינון יחסים עם כורדיסטן הסורית, יוכל לגרום להפגנות מצד הכורדים שגרים בטורקיה עבור אוטונומיה, או עצמאות מלאה מטורקיה עצמה. הפגישה הראשונה המתועדת בין ממשלת טורקיה לממשלת רוז'אבה נערכה בשנים 2013 ו-2014, כאשר המפלגה הדמוקרטית המאוחדת בסוריה, סאליח מוסלים, ביקר בטורקיה. בעת ביקוריו, עלה רעיון להקמת משרד כורדי-סורי באנקרה, בתנאי ש"יתאים למדיניות של אנקרה". מספר פעמים נגרמו התנגשויות צבאיות בין צבא טורקיה לבין היחידות להגנת העם, אשר גרמו לעימותים. כך קרה בשנת 2015, כאשר בזמן המערכה על כובאני, מתנדבים כורדים-טורקים הגנו על העיר מהפלישה האסלאמית. לאחר הניצחון במערכה, חלק רחב מן המיליציות שלחמו בכובאני, לקחו איתם נשקים חזרה הביתה. בעת הגיעם לטורקיה, השתתפו בסכסוך הכורדי-טורקי. ב-2016, פלשה טורקיה לכורדיסטן הסורית, מה שיקרא כמבצע מגן הפרת. המטרה המרכזית של המבצע הייתה לפגוע בכורדים, כדי שלא יצליחו לבסס את שלטונם בצפון-מזרח סוריה. בפועל, צבא טורקיה הצליח לכבוש כ-2000 ק"מ של שטח מידי הכורדים, כולל העיר ג'ראבלס מידי המדינה האסלאמית. הכוחות הסוריים הדמוקרטיים והיחידות להגנת העם נאלצו לעבור מזרחה מנהר הפרת, למרות שטורקיה דוחה טענה זו. בינואר 2018, טורקיה החלה פלישה נוספת לכורדיסטן הסורית, אשר נקראה מבצע ענף זית. התקיפה נערכה בעיקר סביב שטח הנפות אפרין ועזאז. לאחר סוף המתקפה, טורקיה, בתמיכת הצבא הסורי החופשי, כבשה את נפת אפרין, ואת העיר עצמה. Human Rights Watch האשימו את שני הצדדים בהפרת זכויות האדם במהלך הלחימה, על כך שהתקיפו אזרחים וילדים חפים מפשע. ההערכה היא כי לפחות 1,600 אנשים מתו, מתוכם כ-300 אזרחים, וכ-150,000 איש נעקרו או הועברו מבתיהם כתוצאה מהפלישה. ב-2019, מבצע מעיין השלום החל, כאשר צבא טורקיה והאופוזיציה הסורית, תקפו את רוז'אבה. לאחר 4 ימים, ב-13 באוקטובר, סוריה התנדבה להצטרף לטובת כורדיסטן הסורית. בהסכם שנחתם בין הסורים לכורדים, הכוחות הסורים יוכלו להיכנס לערים כובאני ומנביג' במטרה למנוע את כיבושן בידי טורקיה. המבצע הסתיים ב-1,000 הרוגים בסך הכול, וכ-130,000 פליטים כורדים. מאז מאי 2022, רג'פ טאיפ ארדואן, נשיא טורקיה, מאיים לפלוש לכורדיסטן הסורית, למרות שבפועל עוד לא קרו עימותים גדולים בגבול הטורקי-כורדי מאז. טורקיה אינה מכירה בכורדיסטן הסורית ויחסי שתי האומות עוינים אחת כלפי השנייה. ארצות הברית, בעלת ברית של טורקיה, תומכת בכורדים כנגד המדינה האסלאמית, ודואגת לספק לה ציוד, מה שגרם למשברים דיפלומטיים עם טורקיה. "PYD leader arrives in Turkey for two-day talks: Report", hurriyetdailynews "Turkey's war against the Kurds", CAAT "Syrian Kurdish leader holds secret talks in Turkey: reports", yahoo news "Salih Muslim’s trip to Turkey and Incirlik Base", YeniSafak "Syrian Kurds continue to blame Turkey for backing ISIS militants", Al-Monitor "Germany warns Turkey from attacking Kurds in Syria", Iraqi News "US backing ensures Arab-Kurd alliance in Syria will survive", Al-Monitor "Turkey pushes into Syria to hold the line against Kurds", FT "Analysts: Euphrates Shield operation targets Kurds, not Islamic State", tass "Turkey’s ‘Euphrates Shield’ aimed to wipe out IS, stop Kurdish advances", Asia Times "YPG withdraws from Menbeij amid Turkish pressure", al-Masdar News "Turkey moves to take key town in Afrin operation", Al-Monitor "Rights group: Turkey not avoiding civilians in Syria strikes", Insider "Turkey begins ground offensive in northeastern Syria", al-Jazeera "Operation Peace Spring starts in N Syria: Erdogan", aa "ארדואן: 'לא ניסוג מהפעולה נגד הכורדים עד להשגת הניצחון האולטימטיבי'", באתר מעריב "הנהגת הכורדים הגיעה להסכם עם משטר אסד: ערים לאורך הגבול יימסרו לכוחותיו", באתר ישראל היום "Operation peace spring and US strategy in syria", fpri